ÎPS Teodosie trimite toți preoții la Mănăstirea Peștera Sfântului Andrei în "interes profesional".
Pe 30 octombrie este sărbătorit Sfântul Apostol Andrei. Toţi preoţii Tomisului vor ţine slujba la Mănăstirea Peştera Sfântului Andrei. Toate bisericile din Arhiepiscopie vor rămâne deschise pentru rugăciuni individuale.
Pe 30 octombrie este sărbătorit Sfântul Apostol Andrei. Prilej bun de pelerinaj. Dar nu ştiu cât de bun pe timp de pandemie.Înaltpreasfinţitul Arhiepiscop Teodosie a anunţat toţi preoţii din Eparhia Tomisului că va avea loc o singură Liturghie – slujba de la Mănăstirea Peştera Sfântului Andrei. Aici ar trebui să fie prezent tot clerul. Dar nu şi toţi credincioşii.Într-un document intern al Arhiepiscopiei Tomisului și semnat de ÎPS Teodosie, în 30 noiembrie toți preoții din Eparhia Tomisului, personalul clerical și monahal sunt "delegați în interes profesional să săvârșească în sobor Sfânta Liturghie la Mănăstirea Peștera Sfântului Andrei, din localitatea Ion Corvin, județul Constanța".Vineri, însă, Arhiepiscopia Tomisului a transmis că documentul intern a fost "insuficient formulat" și precizează că în ziua de Sfântul Andrei, Sfânta Liturghie se va oficia și la parohiile din cuprinsul Arhiepiscopiei."Regretăm faptul că s-a putut înțelege eronat că la parohii nu se va mai oficia Sf. Liturghie", spun reprezentanții Arhiepiscopiei Tomisului.Pelerinaj, în pandemieArhiepiscopia Tomisului ceruse la Tribunalul Constanţa anularea unei decizii a Comitetului Judeţean pentru Situaţii de Urgenţă Constanţa prin care se interzicea ca la pelerinaje să participe alte persoane în afara celor care au domiciliul în localitatea unde se desfășoară. Solicitarea a fost, însă, respinsă.ÎPS Teodosie i-a scris premierului că nu va îngădui ca dreptul de a-l cinsti pe Sfântul Andrei să fie călcat în picioare: "Ce veți face? Ne veți bate, amenda, aresta și executa?". ÎPS Teodosie a amintit și de revoluția din 1989: "Nu subestimați dorința oamenilor de a striga în stradă".La rândul său, premierul Ludovic Orban i-a transmis ierahului că sfatul său este ca ÎPS Teodosie să îndemne credincioșii la respectarea regulilor.Patriarhia Română a cerut joi autorităților ca, în mod excepțional, să permită, pe 30 noiembrie, pelerinajul la Peştera Sfântului Apostol Andrei, din comuna Ion Corvin, judeţul Constanţa, cu respectarea tuturor regulilor sanitare.În 30 noiembrie este Praznicul Sfântului Apostol Andrei şi se organiza pelerinajul de la Peştera şi Mânăstirea Sfântul Apostol Andrei.Cine poate participa la evenimentPoţi participa la eveniment doar dacă ai domiciliul în localitatea Ion Corvin. Dacă nu, celelalte biserici din Arhiepiscopie vor rămâne totuşi deschise pentru ruga individuală.Ce trebuie neapărat să ştii este că dacă vii din afara localităţii la Peştera Sfântului Apostol, fără un motiv pe care să-l poţi bifa în declaraţie, te paşte o amendă între 500 şi 2500 de lei.Slujbă păzită de polițiști și jandarmi"Pe data de 30 noiembrie vom fi la datorie. Atât poliţiştii cât şi jandarmii vor urmări ca normele legale să fie aplicate cu stricteţe. Nu vom tolera încălcarea legii.Vom fi prezenţi şi în zona mănăstirii Sfântului Andrei pentru a se urmări dacă se respectă aceste prevederi legale în ceea ce priveşte oficierea slujbelor religioase.La aceste manifestări religioase pot participa doar oamenii care au domiciliul în localitatea respectivă, vorbind aici despre localitatea Ion Corvin. Celelalte persoane din alte localităţi nu au voie să participe la aceste pelerinaje sau la aceste manifestări.", a explicat Andreea Iliescu, purtător de cuvânt IPJ Constanța.Cu toate acestea, încă există agenţii de travel care organizează excursii la Peşteră. Pentru 100 lei poţi pleca cu autocarul din Bucureşti pe 29 noiembrie şi poţi participa la slujba dedicată Sfântului. Nu singur, alături de un grup de minim 40 de persoane.